Motorfietsryer sterf ná bakkie koei tref | Maroela Media
R336-pad in Kirkwood, Oos-Kaap (Foto: Google Maps)
Felix Meiring (17) is Saterdag oorlede nadat 'n bakkie eers 'n koei en toe hom op sy motorfiets in Kirkwood in die Oos-Kaap getref het.
Die polisie ondersoek 'n saak van strafbare manslag en dronkbestuur.
Sers. Majola Nkohli, woordvoerder van die polisie, het gesê die Isuzu-bakkie het Saterdag omstreeks 19:00 op die R336 naby die Sondagsrivier-sitrusmaatskappy in Kirkwood gery toe dit 'n koei getref het. Die bakkie het daarna 'n aankomende motorfiets getref.
Meiring en die koei is op die toneel dood.
"Die 27-jarige bestuurder van die bakkie is in hegtenis geneem op aanklag van dronkbestuur. Hy sal na verwagting Dinsdag in die Kirkwood-landdroshof verskyn op aanklag van strafbare manslag en dronkbestuur."
Vyf babas sterf in Gauteng-hospitaal
Wat help dit Hy gaan in die hof verskyn, Felix en die Koei, is oorlede ! Oompie Dronk sal niks oorkom nie !
My hart bloei vir die ouers! Hy was nog so jonk! :(
Nog 'n bewys dat 'n dronkbestuurder 'n potensionele moordenaar is …
Behoort lewenslank opgesluit te word ….
Ag wat oom dronkie sal niks oorkom nie hy is beskermde wild. Ek voel net baie jammer vir Felix se ouers. God sal jul trooster wees